Die veiligheid, rustigheid is net die een ding wat vir my baie lekker is, met die see in die agtergrond, o mens, dis fantasties, om nie eens te praat van die walvisse nie, in die dorp sien mens mos nie sulke goed nie.
Ons het 'n baie lekker naweek gehad. Dis 'n nice huis. Ek beveel net aan dat hulle meer vadoeke en kombuislappies moet aanskaf, asook 'n mop. Ons het gemors op vloer en kon dit nie eers op mop nie. Die yskas het ook gelek. Ek sal nie sê die huis is gepas vir klein kindertjies nie. Die hoof dek is nie afgebaken nie en dis 'n vêr val.
Vriendelike ontvangs. Stywe opdraendes en afdraendes wat 'n pragtige uitsig verseker. Die huis is ruim en baie netjies.
Huis is vol spinnerakke en kaste was nie uitgevee nie. Die ketel is so vuil, ons het dit nie gebruik nie. Die huis word nie onderhou nie. Al die skuifdeure is gebreek, die meubels se bekleedsel is vuil. Die huis is geleë in 'n estate met privaat strande, alhoewel die uitsig fantasties is, is daar nie 'n strand om op te loop nie. Die aangrensende strand kan bereik word deur die opsigter te skakel om die hek oop te maak, ongelukkig moet mens eers deur die plaaslike estate se hek beweeg wat nie met die kaart oopgemaak kan word nie om na die tweede hek toe te kan gaan om te kan skakel. Frustrerend.
Heerlike verblyf. Lieflike uitsig en baie gerieflik. Dink vir 'n gesin met klein kindertjies sou dit moeilik gewees het, want huis is hoog geleë met wal voor huis. Ons was 'n gesin van 5 met studente kinders. Het dit baie geniet. Rustig, netjies, skoon, alle geriewe in huis. Sal beslis weer soontoe gaan.
Dis 'n vreeslike mooi huis. Die uitsig is asemrowend. Lekker rustig. Die mense is baie vriendelik, ons het self 'n lekker geelbekvis ontvang by die buurman. Van die skuifdeure het baie moeilik oopgemaak a.g.v roes. Die eetgerei kort dalk 'n upgrade, maar die huis is regtig fantasties. Sal vir seker weer 'n draai gaan maak, die keer net langer bly. O ja, die grondpad is 'n riller.
Die huis is 'n plek wat ek graag weer trug na sal kom. Alles was baie lekker en ons het omtrent trappe geklim. Die enigste wat ek kan aanraai is om dalk 'n muur of tralies voor al die glasdeure te sit, veral oor dit nie kan sluit nie en ons het kleintjie wat daar wou uit. Moes stoele voor deur pak sodat sy nie daar kon uitgaan nie. Maar als lekker gewees, gasbraai was 'n droom binne en die uitsig was asemrowend gewees.
'n Mens voel sommer welkom in die huis, alhoewel daar 'n bietjie aandag kort aan die dak wat lek by die kaggel en die vrieskas-yskas wat ook baie op die kombuisvloer lek. Daar kan gerus 'n groter asblik in die kombuis wees. Dis net jammer 'n mens kan nie die skuifdeur bo in die hoofslaapkamer oopmaak nie, aangesien ons kinders daar gehad het, was dit nie veilig nie. Die ondervloerse verhitting in die badkamers is heerlik maar die hoofslaapkamer se ondervloerse verhitting werk nie.
Ons kon nie die plek oopsluit nie. Ons moes CJ bel om te kom oopsluit. Daar was baie spinnerakke orals, dus was dit nie baie goed skoongemaak nie. Die blindings val van die vensters af en van die hakies is weg om die blinding mee vas te maak. Die een venster het uit die raam geval. Die plek is pragtig maar het dringend aandag nodig. 'n Waaier of lugversorging sal 'n groot aanwins wees
Asemrowende uitsig; hoogstaande kwaliteit afwerking in die huis. Die 3 badkamers is 'n bonus. Die hoofslaapkamer en suite-badkamer is "wow"! Die enigste negatiewe punt is die 8 km grondpad na die gholflandgoed. Ek sal beslis hierdie huis vir almal aanbeveel; waarde vir geld is dit bogemiddeld. 'n Wonderlike vakansie.
Dit was 'n fantastiese ervaring, een van die mooiste komplekse in die land. Stil en rustig met asemrowende see-uitsigte! Heerlike vakansie!
Dit was 'n wonderlike ervaring! As ek net twee punte mag uitlig: 'n mens betaal vir die volle eenheid, maar kan eers 14:00 inklok en moet dan weer teen 10:00 uit wees wat nie 'n volle dag is nie. Dalk kan julle een van hierdie tye aanpas? Die gas was ongelukkig op en die weer buite koud, so in plaas van op die gasbraai kon braai moes ons die oond in die kombuis gebruik. Dit was nie 'n groot probleem nie, maar dalk net iets wat in die toekoms na gekyk kan word. Die huis is pragtig en ons sal definitief weer in die toekoms daar bly.
Goeie waarde vir geld en werklik luuks, met 'n rustigheid wat nie maklik ge-ewenaar sal word nie. Beveel net aan dat 'n doelgerigte (lang) aansteker vir die gasbraai voorsien word.